बोलीं- सभी उन्हें भाई कहते थे..इसलिए मैंने भी कह दिया; सलमान के टोकने पर अब SK बुलाती हैं
Pooja Hegde's Experience Working With Salman Khan - सलमान खान फिल्म इंडस्ट्री में भाईजान के नाम से फेमस हैं। हर छोटे-बड़े स्टार उन्हें भाई कह कर बुलाते हैं। उनके साथ पहली बार काम रहीं एक्ट्रेस पूजा हेगड़े ने भी उन्हें एक बार भाई कह कर बुला दिया था।
सलमान खान फिल्म इंडस्ट्री में भाईजान के नाम से फेमस हैं। हर छोटे-बड़े स्टार उन्हें भाई कह कर बुलाते हैं। उनके साथ पहली बार काम रहीं एक्ट्रेस पूजा हेगड़े ने भी उन्हें एक बार भाई कह कर बुला दिया था। पूजा के मुताबिक, सभी लोग उन्हें भाई बुलाते हैं इसलिए उन्होंने भी ऐसा ही किया लेकिन बाद में सलमान ने पूजा से खुद कहा कि वो उन्हें सिर्फ सलमान कह कर बुलाएं।
सलमान को अब SK कह कर बुलाती हैं पूजा
पूजा का कहना है कि वो सलमान को नाम से नहीं बुला सकीं इसलिए अब उन्हें SK कह कर बुलाती हैं। पूजा ने कहा, 'एक वक्त पर मैं उन्हें सलमान सर कहती थी, बदले में वो भी मुझे मैम कहने लगे। मैंने उनसे ऐसा करने से मना कर दिया।'
जाहिर है कि सलमान, पूजा से काफी सीनियर हैं, शायद पूजा यही सोचती हों कि इतने सीनियर एक्टर को नाम से कैसे पुकारें। अक्सर ऐसा सुना जाता है कि सलमान अपने को-स्टार्स से खुद को सर कहलाने से मना करते हैं। उन्हें भाई शब्द सुनना ज्यादा अच्छा लगता है। शायद इसी वजह से पूजा ने बीच का रास्ता चुनना बेहतर समझा।
डेटिंग की अफवाहों पर बोलीं- मुझे सिंगल रहना पसंद है
इन दिनों सलमान खान और पूजा हेगड़े के बीच डेटिंग की खबरें चल रही हैं, हालांकि पूजा ने इस सभी बातों को अफवाह करार दिया है। उन्होंने ईटाइम्स को दिए इंटरव्यू में कहा, 'अब मैं इन अफवाहों पर क्या ही कहू्ं। मैं सिंगल हूं और मुझे सिंगल रहना पसंद है। मेरा ध्यान अभी पूरी तरह करियर पर है। मुझे एक शहर से दूसरे शहर जाना होता है। मेरे पास इतना भी वक्त नहीं है कि मैं इन अफवाहों पर बात करूं।'
जो मन में होता है, वो जाहिर कर देते हैं सलमान- पूजा
पूजा हेगड़े ने जूम डिजिटल को दिए इंटरव्यू में सलमान के ड्रेस कोड वाली बात पर रिएक्शन दिया। पूजा ने कहा कि सलमान एक ऐसे इंसान हैं जो अपने दिमाग की सुनते हैं, उनके मन में जो होता है वो सामने बोल देते हैं। इसी वजह से कभी-कभार उनकी बातों का गलत मतलब निकाल लिया जाता है।
पूजा का कहना है कि अपने लोगों की फिक्र करना कोई बुरी बात नहीं है। दरअसल पलक तिवारी ने कहा था कि सलमान खान के सेट पर लड़कियों को एक ड्रेस कोड फॉलो करना पड़ता है। ऐसा इसलिए क्योंकि वो चाहते हैं कि उनके साथ काम कर रहीं एक्ट्रेसेस ऐसे ड्रेस पहने जिसके कि वो खुद को सुरक्षित महसूस कर सकें।
पहले दिन 15 से 20 करोड़ कमा सकती है फिल्म
सलमान खान स्टारर फिल्म ‘किसी की भाई किसी की जान’ 21 अप्रैल को ईद के मौके पर रिलीज होने जा रही है। इस बीच 17 अप्रैल से फिल्म के टिकटों की एडवांस बुकिंग शुरू हो गई है। सलमान ने सोशल मीडिया के जरिए इसकी अनाउंसमेंट की। रिपोर्ट्स की माने तो फिल्म पहले दिन 15 से 20 करोड़ की कमाई कर सकती है।
